Diari Oficial de la Generalitat Valenciana


Sumari del DOGV 1767, del 21-04-1992 (1992/824508)

ORDRE de 31 de març de 1992, del Conseller d'Agricultura i Pesca, per la qual estableix ajudes a la producció de plançons de cítrics de categoria base certificada.
-------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1992/03/31/(2)/dof/vci/html**

### Dades del document

Número de DOGV
:   1767

Data del DOGV
:   21-04-1992

Secció del DOGV
:   DISPOSICIONS GENERALS

Número del document
:   1992/824508


Data del document
:   31-03-1992

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Anàlisi jurídica

Ordre de 31 de març de 1992, del Conseller d'Agricultura i Pesca, per la qual estableix ajudes a la producció de plançons de cítrics de categoria base certificada.  
La importància del sector citrícola a la Comunitat Valenciana, exigeix que es prenguen tantes mesures com calguen perquè el material de reproducció a produir pels vivers i emprar pels citricultors corresponga, en cada moment, a la millor qualitat possible.  
Fins ara la producció de plantes de viver de cítrics ha estat basada en la denominada categoria autoritzada, d'acord amb el Reglament Tècnic de Control i Certificació de Plantes de Viver i Cítrics, aprovat per l?Ordre de 21 de juliol de 1976 (BOE núm. 213, del 4 de setembre). Aquesta Conselleria d'Agricultura i Pesca, en vista de la greu situació fitosanitaría que travessen nombroses plantacions valencianes considera convenient potenciar la producció de plantes de viver de cítrics de categoria certificada i estableix una política d'ajudes pel que fa al cas.  
Per això, vista la proposta de la Direcció General de Producció i Indústries Agràries i fent ús de les facultats que tinc atribuïdes,  
ORDENE:  
Article primer  
La Conselleria d?agricultura i Pesca donarà suport econòmicament, durant 1992, a la producció de material de base necessari per a l?obtenció de plançons de cítrics de categoria certificada en els termes d'aquesta disposició.  
Article segon  
Seran beneficiaris de les ajudes, regulades en aquesta ordre les persones físiques o jurídiques productores seleccionadores d'aquest material base amb vivers que radiquen a la Comunitat Valenciana.  
Article tercer  
1. Les sol·licituds d'aquestes ajudes, dirigides al Director de Producció i Indústries Agràries, es presentaran en la Conselleria d?agricultura i Pesca, en els serveis territorials o en la forma que indica l'article 66 de la Llei de Procediment Administratiu, i assenyalaran detalladament el material a produir i la seua distribució entre els vivers que vagen a efectuar-lo.  
2. El termini de presentació de les sol·licituds serà des de l?entrada en vigor d'aquesta ordre fins al 31 d'octubre de 1992.  
Article quart  
1. Els que resulten beneficiaris hauran de complir les obligacions que estableix la Llei d'Hisenda Pública de la Generalitat Valenciana.  
2. Així mateix, seran obligacions específiques dels beneficiaris:  
a) Disposar d'un tècnic de grau superior, amb dedicació plena, que dirigesca tècnicament el viver.  
b) Aconseguir que els cultius de material base estiguen sempre en correcte manteniment.  
c) Realitzar en els cultius del viver els controls del virus de la tristesa mitjançant la tècnica Elisa.  
d) Utilitzar el material base per a la producció de planta certificada en el viver o vivers al qual va destinat.  
Article cinquè  
La quantia màxima de l'ajuda consistirà en una subvenció de deu pessetes per empelt de categoria base, produït i utilització els vivers, i oficialment controlat.  
Article sisè  
L'import global màxim destinat a aquestes ajudes, dins de les disponibilitats pressupostàries, serà de nou milions de pessetes en aquest exercici. Les subvencions s'abonaran amb càrrec a la línia 401/004/92 del programa 714.20, Ordenació i Millora de les Produccions Agràries.  
Article setè  
L'incompliment de les obligacions que assenyala aquesta ordre per part del beneficiari, o l'incorrecte obtenció o gaudiment conformement a la Llei d'Hisenda Pública de la Generalitat Valenciana, donarà lloc a l'aplicació dels diversos mecanismes que, en cada cas es preveuen.  
DISPOSICIO FINAL  
Aquesta ordre entrarà en vigor l?endemà de la seua publicació en el Diari Oficial de la Generalitat Valenciana.  
València, 31 de març de 1992.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI